Rannveig Haugen

Rannveig Haugen (født 23. desember 1983 på Hamar) er en norsk håndballspiller, som spiller både håndball og beachhåndball. 

Hun spiller til daglig i Oppsal Idrettsforening i eliteserien i håndball for kvinner. 

 Karriere 
Haugen spilte for Storhamar Håndball, der hun også var lagkaptein, fram til 2007/08-sesongen. Etter dette valgte hun en karriere i utlandet, og spilte først for Team Esbjerg i to år, deretter HC Leipzig i Tyskland.Oppsal Topphåndball - Fra Leipzig iil Oppsal - Rannveig Haugen har signert, besøkt 19. juli 2013. 

I 2010 deltok hun ved VM i beachhåndball 2010 i Antalya i Tyrkia.Østlendingen - Storhamar-jenter til VM, besøkt 19. juli 2013. Her vant Norge gull, etter 2-0-seier over Danmark i finalen.IHF - IV Men's and Women's Beach Handball World Championships 2010  > Fixtures and Results  , besøkt 19. juli 2013.

Hun returnerte til Norge i 2012, og gikk da til Oppsal, der hun spilte i 2012/13-sesongen. 

I juli 2013 deltok hun ved EM i beachhåndball 2013 i Randers i Danmark, der Norge fikk bronse etter at de vant bronsefinalen 2-1 over Ukraina.European Handball Federation - 2013 Women's ECh Beachhandball Final Tournament , besøkt 15. juli 2013.

Hun spilte også på Norges lag som deltok i beachhåndball ved World Games 2013. De vant alle sine tre kamper i gruppespillet, men tapte 1-2 for Ungarn i semifinalen. De måtte dermed spille bronsefinale mot Kinesisk Taipei. I denne kampen vant Norge begge omgangene, med 28-11 og 19-17, og kom dermed på 3.-plass.World Games 2013 - Beach Handball , besøkt 4. august 2013. 

 Referanser 

 Eksterne lenker 
 Oppsal Topphåndball - Rannveig Haugen

Kategori:Norske håndballspillere
Kategori:Norske beachhåndballspillere
Kategori:Verdensmestere i beachhåndball
Kategori:Håndballspillere for Storhamar Håndball
Kategori:Personer fra Hamar kommune
Kategori:Fødsler i 1983